En dag uten krig

En dag uten krig (fransk Joyeux Noël, tysk Frohe Weihnachten, engelsk Merry Christmas) er et fransk krigsdrama fra 2005 regissert av  Christian Carion. Den er basert på faktiske begivenheter som skjedde i forbindelse med julevåpenhvilen 1914, da franske, tyske og skotske soldater la ned våpnene og feiret jul sammen ved fronten under første verdenskrig.
Filmen ble nominert til både Oscar og Golden Globe i kategorien «beste fremmedspråklige (ikke-engelske) film».
Den ble godt mottatt av anmelderne, men ble ingen stor publikumssuksess.


== Handling ==
Som millioner av andre unge menn drar også den tyske stjernetenoren ved Berlin-operaen, Nikolaus Sprink, i krigen ved vestfronten. Ved siden av sin karrière må han forlate sin store kjærlighet, den danske sopranen Anna Sørensen.
Krigen mellom franskmenn, briter og tyskere har kjørt seg fast i skyttergravene og tallet på døde i de sølete markene i Flandern nærmer seg milliongrensen. Soldatene er slitne og desillusjonerte. Den forestående julen forekommer dem parodisk. Men om julaften blir våpnene som ved et under senket ved vestfronten. Da Nikolaus Sprink synger Stille Nacht for sine kamerater, svarer franskmennene og skottene med applaus.
Soldatene forlater sine skyttergraver, og mennene som før var bitre fiender utveksler julegaver. En skotsk anglikansk prest holder sin vakreste messe noensinne. Hendelsene får ikke bare stor betydning for Nikolaus' og Annas skjebne.
Soldatenes handlinger var forbundet med dødsstraff i alle landene og avdelingene som deltok ble straffet ved å bli oppløst og sendt til andre kampområder.


== Rolleliste ==
Diane Kruger (sangstemme: Natalie Dessay) som Anna Sørensen (Dansk sopran, Sprinks kone)
Benno Fürmann (sangstemme: Rolando Villazón) som Menig Nikolaus Sprink (Tysk tenor)
Guillaume Canet som Løytnant Camille René Audebert (Det 26 franske infanteri regiment)
Gary Lewis som Father Palmer
Alex Ferns som Løytnant Gordon
Dany Boon som Menig Ponchel
Daniel Brühl som Løytnant Horstmayer (Det 93 tyske infanteri regiment)
Christian Carion som Britisk sanitetssoldat
Christopher Fulford som Britisk Major
Mathias Herrmann som tysk offiser ved hovedkvarteret
Neil McNulty som skotsk soldat
Lucas Belvaux som Gueusselin
Steven Robertson som Jonathan
Suzanne Flon som The Chatelaine
Bernard Le Coq som General
Ian Richardson som biskop


== Produksjon ==
Filmen er en samproduksjon mellom Nord-Quest Production, Senator Film Produktion, The Bureau, Artemis Productions, Media pro Pictures, TF1 Films Production, Les Productions de la Guéville i samarbeid med fjernsynskanalene Canal+, Ciné Cinéma og Sat.1.
Filmen har fått støtte av Berlin-Brandenburgs mediestyre, Filmförderungsanstalt FFA, Le Centre National de la Cinématographie, Eurimages, La Région Nord-Pas de Calais, Le C.R.R.A.V., Tax Shelter du gouvernement fédéral de Belgique i samarbeid med Soficinéma, Cofimage 16, Cofinova 1, Uniétoile 2, Sogecinema 3, Groupe Un, Scope Invest og Cinéart.
Den hadde et budsjett på ca. 23,34 millioner euro (193,16 millioner norske kroner).


== Litteratur ==
Michael Jürgs: Der kleine Frieden im Großen Krieg, Goldmann Verlag, November 2005, ISBN 3-442-15303-4


== Referanser ==


== Eksterne lenker ==
(en) En dag uten krig på Internet Movie Database 
(no) En dag uten krig hos Filmfront 
(no) En dag uten krig på NRK TV 
(sv) En dag uten krig i Svensk Filmdatabas 
(da) En dag uten krig i Danmark Nationale Filminstitut 
(fr) En dag uten krig på Allociné 
(nl) En dag uten krig på MovieMeter 
(en) En dag uten krig på AllMovie 
(en) En dag uten krig på Turner Classic Movies 
(en) En dag uten krig på Rotten Tomatoes